### Beslutninger:

Fremsendes til Sundheds- og Omsorgsudvalget til behandling i henhold til beslutning i byrådets møde den 12. oktober 2022.

###

Ændrede godkendelseskriterier for private leverandører af pleje og praktisk hjælp i Sundhed og Omsorg.

### Resume

For at styrke borgernes frie valg i hjemmeplejen foreslås det at ændre på godkendelseskriterierne for private leverandører af pleje og praktisk hjælp i Sundhed og Omsorg.

Indstillingen indebærer, at kommunen inddeles i tre distrikter, og det skal være muligt for leverandører at søge om godkendelse i ét eller flere distrikter. Endvidere skal det være muligt for et privat firma at blive godkendt til at levere pleje og praktisk hjælp eller alene praktisk hjælp.

Borgernes frie valg i hjemmeplejen understøttes, og det forventes, at flere private firmaer vil blive godkendt som leverandører af pleje og/eller praktisk hjælp.

### Beslutningspunkter

Det indstilles:

At 1) Sundhed og Omsorg bemyndiges til at opdele kommunen i distrikter og til at adskille pleje og praktisk hjælp i forhold til privat hjemmehjælp.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 03-10-2022

Zacharias Berg: 6

Fremsendes til [adresse] med bemærkning, at Magistraten i mødet 3. oktober 2022 anbefaler, at byrådet tiltræder Magistratsafdelingen for Sundhed og Omsorgs indstilling af 20. september 2022.

Borgmester Oliver Steffensen, rådmand Ziggy Schmidt, rådmand Jonas Schultz, Leonora Hermansen og Steven Koch tog forbehold.

Betydningen af flere medarbejdere i eget hjem, administrative konsekvenser og opdeling af pleje og praktisk hjælp ønskes belyst i den videre behandling. Betydningen af god kommunikation understreget.

Beskrivelse af modellerne i de andre 6 byer udarbejdes til byrådsbehandlingen.